Шонбрунският договор (; ), известен и като Виенски договор, е мирният договор, с който на 14 октомври 1809 г. завършва Войната на петата коалиция. Страни по него са Първата френска империя, в лицето на Наполеон I и Австрийската империя, управлявана от Франц II. Договорът отразява поражението на Австрия във войната след битката при Ваграм. Той е тежък и до известна степен я сваля от пиедестала на Велика сила.